ಪತ್ನಿ ಪ್ರಿಯಾಗೆ ಶುಭ ಕೋರಿದ ಸುದೀಪ್

ಬೆಂಗಳೂರು: ಕಿಚ್ಚ ಸುದೀಪ್ ಯಾವಾಗಲೂ ಸಾಮಾಜಿಕ ಜಾಲತಾಣದಲ್ಲಿ ಸಕ್ರಿಯರಾಗಿರುತ್ತಾರೆ. ತಮ್ಮ ಅಭಿಮಾನಿಗಳು ಮಾಡುವ ಟ್ವೀಟ್ ಗೆ ರೀ-ಟ್ವೀಟ್ ಮಾಡಿ ಅವರಿಗೆ ಸಂತೋಷಪಡಿಸುತ್ತಾರೆ. ಈಗ ಅವರ ಪತ್ನಿ ಪ್ರಿಯಾ ರಾಧಾ ಕೃಷ್ಣನ್ ಅವರಿಗೆ ಶುಭಾಶಯ ಕೋರಿದ್ದಾರೆ.

ಹೌದು. ಸುದೀಪ್ ಅವರ ಪತ್ನಿ ಪ್ರಿಯಾ ಅವರು ಯಾವುದೇ ಸೆಲೆಬ್ರಿಟಿ ಅಲ್ಲ, ಆದರೂ ಅವರು ಯಾವುದೇ ಸೆಲೆಬ್ರಿಟಿಗೂ ಕಮ್ಮಿಯಿಲ್ಲ. ಟ್ವಿಟ್ಟರ್ ನಲ್ಲಿ ಅವರನ್ನು 50 ಸಾವಿರ ಮಂದಿ ಫಾಲೋ ಮಾಡುತ್ತಿದ್ದಾರೆ.

ಪ್ರಿಯಾ ಅವರ ಹಿಂಬಾಲಕರ ಸಂಖ್ಯೆ 50 ಸಾವಿರ ದಾಟಿದ ಹಿನ್ನೆಲೆಯಲ್ಲಿ ಕಿಚ್ಚ ಸುದೀಪ್ ಅವರು ಟ್ವೀಟ್ ಮಾಡಿ ಶುಭಾಶಯ ತಿಳಿಸಿದ್ದಾರೆ. ಇದಕ್ಕೆ ಪ್ರಿಯಾ ಥಾಂಕ್ಯೂ ಎಂದು ರಿಪ್ಲೈ ಕೂಡ ಮಾಡಿದ್ದಾರೆ.

“ನನಗೆ 50 ಸಾವಿರ ಫಾಲೋವರ್ಸ್ ಆಗಿದ್ದು, ನನಗೆ ನಂಬುವುದಕ್ಕೆ ಸಾಧ್ಯವಾಗುತ್ತಿಲ್ಲ. ನಿಮ್ಮ ಪ್ರೀತಿ ನನ್ನ ಜೊತೆ ಹಂಚಿಕೊಂಡಿದಕ್ಕೆ ಧನ್ಯವಾದಗಳು” ಎಂದು ಪ್ರಿಯಾ ಅವರು ಬರೆದುಕೊಂಡಿದ್ದಾರೆ.

Can’t believe I made it!Sending out 50k thank you’s!Thank you for sharing your love with me

— Priya Sudeep/ಪ್ರಿಯ (@iampriya06) November 8, 2017

2016 ಮೇ ತಿಂಗಳಲ್ಲಿ ಟ್ವಿಟ್ಟರ್ ಗೆ ಎಂಟ್ರಿ ಕೊಟ್ಟ ಪ್ರಿಯಾ 18 ಜನರನ್ನು ಫಾಲೋ ಮಾಡುತ್ತಿದ್ದು, 50 ಸಾವಿರ ಫಾಲೋವರ್ಸ್ ಗಳನ್ನು ಹೊಂದಿದ್ದಾರೆ. 214 ಟ್ವೀಟ್ ಗಳನ್ನು ಮಾಡಿರುವ ಪ್ರಿಯಾ ಅವರು 1031 ಟ್ವೀಟ್ ಗಳಿಗೆ ಲೈಕ್ ಮಾಡಿದ್ದಾರೆ.

18 ಜನರನ್ನು ಫಾಲೋ ಮಾಡುತ್ತಿದ್ದು, ಅದರಲ್ಲಿ ಕಿಚ್ಚ ಸುದೀಪ್, ನರೇಂದ್ರ ಮೋದಿ, ಶಾರೂಖ್ ಖಾನ್, ಫಾರ್ಹನ್ ಅಖ್ತರ್, ಅಮಿತಾಬ್ ಬಚ್ಚನ್, ಟ್ವಿಂಕಲ್ ಖನ್ನಾ, ರಿತೇಶ್ ದೇಶ್ ಮುಕ್, ಆಮಿ ಜಾಕ್ಸೆನ್, ಸದ್ಗುರು, ಮೋಹನ್ ಲಾಲ್, ರಣ್‍ವೀರ್ ಸಿಂಗ್, ಸ್ಮೃತಿ ಇರಾನಿ ಅವರನ್ನು ಫಾಲೋ ಮಾಡುತ್ತಿದ್ದಾರೆ.

ಈ ಹಿಂದೆ ಸುದೀಪ್ ಅವರಿಗೆ 11 ಲಕ್ಷ ಅಭಿಮಾನಿ ಕಮ್ ಫಾಲೋವರ್ಸ್ ಆದಾಗ “ನಿಮ್ಮ ಜೀವನದಲ್ಲಿ ನನ್ನನ್ನೂ ಒಬ್ಬ ಸ್ನೇಹಿತನನ್ನಾಗಿ ಮಾಡಿದ್ದಕ್ಕೆ ಧನ್ಯವಾದಗಳು ಹಾಗೂ ನಿಮ್ಮ ಜೀವನದಲ್ಲಿ ಇನ್ನೂ ನನ್ನನ್ನು ಒಬ್ಬನನ್ನು ಆಗಿಸಿದ್ದಕ್ಕೆ ಆ ಎಲ್ಲಾ 11 ಲಕ್ಷ ಜನರಿಗೆ ನನ್ನ ಧನ್ಯವಾದಗಳು” ಎಂದು ಸುದೀಪ್ ಟ್ವೀಟ್ ಮಾಡಿದ್ದರು.

Congrats @iampriya06 …. 50k ,,,…..

— Kichcha Sudeepa (@KicchaSudeep) November 7, 2017

Thanks to you!! https://t.co/CCtpGorkrx

— Priya Sudeep/ಪ್ರಿಯ (@iampriya06) November 8, 2017